善太息的原因是什么？ 什么是善太息的原因？
《内经》帝曰人之太息者何气使然?岐伯曰忧思则心系急，心系急则气道约，约则不利，故太息以伸出之，补手少阴、心主，足少阳留之也。又曰胆病者善太息，口苦呕宿汁，视足少阳脉之陷下者灸之。又云胆足少阳之脉，是病则口苦善太息，视盛虚热寒陷下取之。运气善太息皆属燥邪伤胆。经云阳明在泉，燥淫所胜，病善太息。又云阳明之复善太息，呕苦。又云少阴司天，地乃燥，凄沧数至，胁痛太息是也。